Bon Jovi

Οι Bon Jovi είναι αμερικανικό hard rock συγκρότημα από το Σέιριβιλ του Νιου Τζέρσεϊ. Κάποια από τα πιο γνωστά τους τραγούδια είναι τα You Give Love a Bad Name, Livin' On a Prayer, It's My Life, Have a Nice Day, Always., never say goodbye, lay your hands on me, bad medecine κ.α. Είναι ένα από τα πιο πετυχημένα hard rock συγκροτήματα όλων των εποχών, καθώς έχουν πουλήσει πάνω από 130 εκατομμύρια δίσκους παγκοσμίως.

 Ιστορία 
Οι Bon Jovi δημιουργήθηκαν στις 14 Μαρτίου το 1983 από τους Τζων Μπον Τζόβι, Ντέιβιντ Μπράιαν, Αλεκ Τζον Σατς, Τίκο Τόρρες και Ντέιβ Σάμπο ο οποίος πολύ γρήγορα εγκατέλειψε το γκρουπ και αντικαταστάθηκε από τον Ρίτσι Σαμπόρα. Τα μέλη έμειναν μαζί για περίπου μία δεκαετία. Την επόμενη χρονιά, το συγκρότημα έβγαλε τον πρώτο, ομώνυμο δίσκο τους, που περιέχει την πρώτη τους επιτυχία, Runaway. Έπειτα, το συγκρότημα άνοιξε συναυλίες των ZZ Top, Kiss και Scorpions. Ο δεύτερός τους δίσκος, 7800° Fahrenheit, δεν σημείωσε μεγάλη εμπορική επιτυχία. Το 1986, το συγκρότημα κυκλοφόρησε το Slippery When Wet, το οποίο περιέχει τις μεγάλες επιτυχίες You Give Love a Bad Name και Livin' on a Prayer, πούλησε περισσότερα από 28 εκατομμύρια κομμάτια και παραμένει μέχρι σήμερα το πιο καλοπουλημένο άλμπουμ τους. Και τα δύο προαναφερθέντα τραγούδια έφτασαν στο νούμερο ένα των ΗΠΑ. Ο επόμενός τους δίσκος, New Jersey, έμεινε στη κορυφή για τέσσερις συνεχόμενες εβδομάδες και στις ΗΠΑ πούλησε 7 εκατομμύρια κομμάτια στις ΗΠΑ και περισσότερα από 18 εκατομμύρια παγκοσμίως. Το 1992, το συγκρότημα έβγαλε τον δίσκο Keep the Faith. Μετά από αυτό, ο μπασίστας Άλεκ Τζον Σατς αποφάσισε να αποχωρίσει από το συγκρότημα και αντικαταστάθηκε από τον Χιου ΜακΝτόναλντ ο οποίος συνεχίζει στο πλευρό των Bon Jovi μέχρι σήμερα. Το 1996, το συγκρότημα κυκλοφορεί το άλμπουμ These Days το οποίο σημειώνει αρκετά μεγάλη επιτυχία τόσο στις ΗΠΑ όσο και στην Ευρώπη, αφού τραγούδια όπως το Hey God, Dry County και These Days κατέχουν υψηλές θέσεις στα charts. Το 2000, έπειτα από φήμες που ήθελαν το συγκρότημα να διαλυθεί, οι Bon Jovi έβγαλαν τον δίσκο Crush, ο οποίος περιείχε το monster hit και μια από τις μεγαλύτερες επιτυχίες τους, It's My Life. Το 2005, το συγκρότημα κυκλοφορεί ένα ακόμα πολύ πετυχημένο δίσκο, το Have a Nice Day, που περιέχει το ομότιτλο τραγούδι. Το 2007, οι Bon Jovi έβγαλαν το κάντρι-ροκ άλμπουμ Lost Higway που σημείωσε μεγάλη επιτυχία στις ΗΠΑ, όχι όμως και στην Ευρώπη. Τέλος, στα τέλη του 2009, το συγκρότημα αποφάσισε να επιστρέψει στην ροκ φόρμα του και έτσι κυκλόρησε τον δίσκο The Circle. Ανάμεσα στα δέκα studio albums του συγκροτήματος, οι Bon Jovi έχουν κυκλοφορήσει 4 compilation albums, ένα live και ένα box set. Ο Ντέιβιντ Μπράιαν, ο Τζον Μπον Τζόβι και ο Ρίτσι Σαμπόρα έχουν στο ενεργητικό τους από δυο solo albums ο καθένας.

 Μουσικό στυλ 
Τα πρώτα δύο μουσικά albums της μπάντας (Bon jovi και 7800° Fahrenheit )  συνδύαζαν το Hard rock με το Glam metal, έχοντας έναν σχετικά βαρύ και ακατέργαστο ήχο. Τα επόμενα δύο albums ( Slippery when wet και New jersey) έφεραν έναν πιο εμπορικό Glam metal ήχο, κάνοντας την μπάντα διάσημη σε ένα πιο ευρύ κοινό, συμπεριλαμβανομένου του γυναικείου. Το 1992 στο album "Keep the faith" η μπάντα εγκατέλειψε τον παραδοσιακό Glam metal ήχο της για χάρη ενός πιο ώριμου, σοβαρού σκληρού ροκ, στυλ που παρέμεινε και στο επόμενο τους album, το επίσης πιο σκοτεινό, These days. Το 2000 με το Crush ( που περιελάβανε την μεγάλη τους επιτυχία It's My Life ) η μπάντα μετακινήθηκε και πάλι σε έναν πιο Pop προσανατολισμένο ήχο, με τα επόμενα δύο albums, "Bounce" (2002) και "Ηave a nice day" (2005) να έχουν έναν κατά γενική ομολογία πιο σκληρό ήχο. Το Lost highway του 2007 θεωρήθηκε μια προσπάθεια της μπάντας να εισχωρήσει στο country ραδιόφωνο, ενώ με το "The circle" (2009), επέστρεψαν ξανά στον Ροκ ήχο τους. Από το 2013 και την αποχώρηση του επί χρόνια κιθαρίστα της μπάντας Richie Sambora, οι Bon Jovi, έχουν αναμείξει τον παραδοσιακό ροκ ήχο και αισθητική τους με soul, blues, pop και country επιρροές. Τελευταίο μέχρι τώρα album ήταν το "2020" ενώ στις 7 Ιουνίου του 2024 κυκλοφόρησε το Forever, ένα επετειακό album για τα 40 χρόνια ιστορίας της μπάντας.

 Δισκογραφία 
Studio albums
 Bon Jovi (1984)
 7800° Fahrenheit (1985)
 Slippery When Wet (1986)
 New Jersey (1988)
 Keep the Faith (1992)
 These Days (1995)
 Crush (2000)
 Bounce (2002)
 Have a Nice Day (2005)
 Lost Highway (2007)
 The Circle (2009)
 What About Now (2013)
 Burning Bridges (2015)
 This House Is Not For Sale (2016)
 2020 (2020)
 Forever (2024)

Compilation albums
 Crossroad (1998)
 Gold (2001)
 This left feels right (2003)
 Greatest Hits (2010)
 Burning Bridges (2015)
 This house is not for sale (2016)

Live
 One Wild Night Live (2001)
 Bon Jovi Live (2011)

Box sets
 100,000,000 Bon Jovi fans can't be wrong (2004)

 Παραπομπές 

 Εξωτερικοί σύνδεσμοι 

 Επίσημη ιστοσελίδα
 Bon Jovi στο Allmusic

Κατηγορία:Νικητές World Music Awards
Κατηγορία:Βραβευμένοι με Grammy
Κατηγορία:Βραβευμένοι με Brit
Κατηγορία:Αμερικανικά glam metal συγκροτήματα
Κατηγορία:Αμερικανικά hard rock συγκροτήματα
Κατηγορία:Αμερικανικά pop rock συγκροτήματα
Κατηγορία:Rock συγκροτήματα από το Νιου Τζέρσεϊ